Document ID: /roh_data/filtered/fineweb-2-filterrobots_roh.jsonl.gz/3724

Malgrà diversas stentas na saja betg anc gartegià d’occupar la plazza dal plevon. In radi da speranza è dentant qua: «Nus avain gì contact cun il vicari general Fuchs avant curt, ed el ans ha tramess duas propostas da plevons da l’India ch’han studegià a Roma», uschia Waldegg. Ussa vul ins examinar il curriculum da la vita e magari envidar in dad els dus per sa preschentar. Il problem saja però, ch’els na discurrian anc betg tudestg ed era betg rumantsch.
Il mument fan a Savognin la messa da la dumengia plevons e paders da differents lieus, ed era il plevon da Salouf Sar Adam Pradella gidia ora per exempel tar sepulturas.
RR actualitad 17:00